EkBass/fiwiki-20250220-pages-articles huggingface dataset:
Knut Torell

Knut Emanuel Torell (1. toukokuuta 1885 Norra Sandsjö – 24. joulukuuta 1966 Österhaninge) oli ruotsalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä kultaa voittaneeseen joukkueeseen.Knut Torell Bio, Stats, and Results | Olympics at Sports-Reference.com == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Vuonna 1885 syntyneet Luokka:Vuonna 1966 kuolleet
Conrad Christensen

Conrad Adolf Christensen (25. tammikuuta 1882 Oslo – 30. joulukuuta 1950 Oslo) oli norjalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä pronssia saaneeseen joukkueeseen.Conrad Christensen Bio, Stats, and Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiamitalistit Luokka:Vuonna 1882 syntyneet Luokka:Vuonna 1950 kuolleet
Ragnheiður Ragnarsdóttir

Ragnheiður Ragnarsdóttir (s. 24. lokakuuta 1984 Reykjavík) on islantilainen uimari. Vuoden 2004 kesäolympialaisissa Ateenassa hän jäi naisten 50 metrin vapaauinnissa 31. ja 100 metrin vapaauinnissa 40. sijalle. Hän kilpaili myös vuoden 2008 kesäolympialaisissa Pekingissä, jossa hän jäi 50 metrin vapaauinnissa 36. ja 100 metrin vapaauinnissa 35. sijalle.Ragnheiður Ragnarsdóttir Bio, Stats, and Results | Olympics at Sports-Reference.com == Lähteet == Luokka:Islantilaiset uimarit Luokka:Vuonna 1984 syntyneet Luokka:Elävät henkilöt
Harry Ruby

Harry Ruby (27. tammikuuta 1895 New York, New York – 23. helmikuuta 1974 Woodland Hills, Kalifornia) oli yhdysvaltalainen lauluntekijä, joka tuli tunnetuksi erityisesti yhteistyöstään vuonna 1920 tapaamansa Bert Kalmarin kanssa. Lisäksi Ruby työskenteli muiden muassa Edgar Leslien, Sam Lewisin, Joe Youngin ja George Jesselin kanssa.Songwriters Hall of Fame: Harry Ruby Kalmar & Ruby -kaksikon lauluihin lukeutuvat "So Long OO Long", "Timbuctoo", "She's Mine All Mine", "Where Do They Go When They Row Row Row", "The Vamp From East Broadway", "My Sunny Tennessee", "I Gave You Up Just Before You Threw Me Down", "Who's Sorry Now", "All Alone Monday", "Happy Go Lucky", "Up in the Clouds", "I Wanna Be Loved By You", "It Was Meant to Be" ja "Three Little Words". Ruby työskenteli Broadwaylla ja vuodesta 1930 Hollywoodissa. Hän myös kirjoitti käsikirjoituksia. Hän jatkoi työskentelyään Kalmarin kuoltua 1947; elokuva Kolme pientä sanaa (1950) kertoo Rubyn ja Kalmarin tarinasta. Ruby otettiin vuonna 1970 Songwriters Hall of Fameen. Kun vuoden 1951 elokuvista jaettiin Oscar-palkintoja, Ruby oli ehdolla parhaan kappaleen Oscarin saajaksi kappaleella "A Kiss to Build A Dream On" elokuvasta Jäljet johtavat yökerhoon (The Strip). Sitä olivat säveltämässä ja sanoittamassa hänen lisäkseen Kalmar ja Oscar Hammerstein II.Oscars.org: The 24th Academy Awards (1952) Nominees and Winners == Lähteet == == Aiheesta muualla == * * Internet Broadway Database: Harry Ruby Luokka:Yhdysvaltalaiset lauluntekijät Luokka:Yhdysvaltalaiset elokuvakäsikirjoittajat Luokka:Songwriters Hall of Fame Luokka:Vuonna 1895 syntyneet Luokka:Vuonna 1974 kuolleet
Alfred Engelsen

Alfred Bertran Engelsen (16. tammikuuta 1893 Bergen – 13. syyskuuta 1966 Tvedestrand) oli norjalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä vapaassa järjestelmässä kultaa voittaneeseen joukkueeseen. Samoissa kisoissa hän osallistui myös uimahyppyihin.Alfred Engelsen Bio, Stats, and Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiavoittajat Luokka:Norjalaiset uimahyppääjät Luokka:Vuonna 1893 syntyneet Luokka:Vuonna 1966 kuolleet
Marija Prymatšenko

Marija Oksentijivna Prymatšenko (, sukunimi joskus myös ) (1908–1997) oli ukrainalainen naivistinen taiteilija, jonka teoksia on Ukrainan kansantaiteen museon kokoelmissa. Polion lapsena sairastanut Prymatšenko kärsi taudin seurauksista koko ikänsä. Hän asui Bolotnjan kylässä lähellä Tšernobylia. Hän maalasi myös ydinvoimalaonnettomuutta käsittelevän sarjan, teki koristelua keramiikkatöihin ja kirjontatöitä. Töissään hän käytti pohjana satuja ja myyttejä. Myös hänen poikansa Fedir Prymatšenko on taiteilija, samoin hänen lapsenlapsensa. Prymatšenkon teoksia on ollut esillä muun muassa Ranskassa ja Kanadassa, ja Pablo Picasson kerrotaan käyneen hänen näyttelyssään. Kuvateoksia hänen maalauksistaan on julkaistu eri puolilla maailmaa. ==Taideteoksen kopiointi== Suomalainen suunnittelija Kristina Isola on kopioinut eläinhahmoja lukuun ottamatta Prymatšenkon maalauksen Rotta matkalla (1963) Marimekolle suunnittelemaansa kankaaseen Metsän väki (2007).Hs.fi (painettu lehti 29.5.2013 s. C 1-2 Tekijänoikeusasioissa on epäselvyyttä, sillä Ukraina kuului teoksen valmistumisen aikaan 1960-luvulla Neuvostoliittoon, eikä Neuvostoliitto kuulunut silloin kansainvälisiin tekijänoikeussopimuksiin, joista tärkein on Bernin sopimus. Prymatšenkon teosten oikeuksien omistajat ovat hänen lapsensa ja lapsenlapsensa. Taiteilijana työskentelevä lapsenlapsi Ivan Prymatšenko sanoo, ettei Ukraina kunnioita nykyisinkään tekijänoikeuksia, vaan hyödyntää teoksia surutta. Myös teosten sijaintipaikka, museo käyttää hänen mukaansa niitä kaupallisesti hyväkseen.Marimekon kopiokangas ei välttämättä vie oikeuteen. Helsingin Sanomat 30.5.2013 sivu C 1-2 Marimekko on tarjoutunut ostamaan muutamien Prymatšenkon teosten käyttöoikeuksia.Annette Blencowe, Marimekko: "Haluamme kääntää vastoinkäymisen voitoksi",Yle.fi/uutiset, viitattu 5.6.2013 Tiedosto:Maria Primatsenko, Rotta matkalla.jpeg|Marija Prymatšenkon guassityö Rotta matkalla. Tiedosto:Metsänväki+Kristina+Isola.jpeg|Kristina Isolan kopiotyö Metsänväki. ==Lähteet== == Aiheesta muualla == * Maria Primachenko Painting Collection) (Arkistoitu versio, ellei sivu toimi) * Works of Maria Primachenko on "Art Ukraine" site (Archive.org) * Maria Primachenko Luokka:Ukrainalaiset taidemaalarit Luokka:Vuonna 1908 syntyneet Luokka:Vuonna 1997 kuolleet Luokka:Naivistit
Pimme Korhonen

Pimme Korhonen on suomalainen rumpali, joka on soittanut muun muassa Bad Signissa, Teddy & the New Tigersissa, Wow-Deessa, Honey B and the T-Bonesissa, Leningrad Cowboysissa, Pietarinkadun Oilers Bandissa ja Sleepy Sleepersissa. Leningrad Cowboysin mukana Korhonen on näytellyt Aki Kaurismäen ohjaamissa Leningrad Cowboys -elokuvissa. == Lähteet == == Aiheesta muualla == * Luokka:Suomalaiset rockrumpalit Luokka:Syntymävuosi puuttuu Luokka:Elävät henkilöt
Wrangelsburgin linna

Wrangelsburgin linna () on kartano Wrangelsburgin kunnassa Saksassa. Se sijaitsee Mecklenburg-Etu-Pommerin osavaltiossa Vorpommern-Greifswaldin piirikunnassa Greifswaldin kaupungista kaakkoon. Carl Gustav Wrangel rakennutti alkuperäisen rakennuksen paikalle vuosien 1652 ja 1664 välillä barokkilinnan arkkitehti Caspar Vogelin piirustusten mukaan. Nykyinen rakennus rakennettiin 1880-luvulla. == Lähteet == Luokka:Mecklenburg-Etu-Pommeri Luokka:Saksan linnat
Ossi Lehtinen

Ossi Juhani Lehtinen (17. kesäkuuta 1934 – 2. maaliskuuta 2019 Vantaa) oli suomalainen iskelmälaulaja, joka tuli tunnetuksi Dallapé-orkesterin solistina 1960-luvulla. Ossi Lehtinen oli mukana Dallapén vuoden 1964 singlellä ”Tanja”/”Kultani nimen minä kirjoitan” (Odeon 45 PLD 228). Nuoruudessaan Lehtinen oli ottanut laulutunteja kuuluisalta laulupedagogilta Olavi Nybergiltä ja oopperalaulaja Jorma Huttuselta. Lehtinen aloitti esiintymisen jo vuonna 1950. Martti Jäppilä pestasi hänet Dallapén solistiksi A. Aimon jouduttua sydänvaivojen vuoksi jäämään pois orkesterin kiertueilta keväällä 1963. Lehtinen työskenteli tuolloin huoltomiehenä lentoyhtiö Aerolla. Lehtinen lauloi Dallapéssa syksyyn 1964 saakka, jolloin hän perusti oman yhtyeen ja hänen tilalleen Dallapéhen tuli Mikko Järvinen.Marko Tikka ja Toivo Tamminen: Tanssiorkesteri Dallapé: suomijatsin legenda, s. 239–246. Helsinki: Suomalaisen Kirjallisuuden Seura, 2010. ISBN 978-952-222-252-7. Lehtinen palasi Dallapén laulusolistiksi vielä tammikuussa 1968, kunnes orkesterin uudeksi vakituiseksi solistiksi tuli saman vuoden kesäkuussa Kalevi Korpi.Tikka & Tamminen 2010, s. 254. Sittemmin Lehtinen esitti hengellistä musiikkia. Lehtiset asuivat Salli Lehtisen keuhkosairauden takia jonkin aikaa Espanjassa, jossa Lehtinen lauloi Espanjassa asuville suomalaisille. Puolison kuoltua Lehtinen avioitui myöhemmin uudestaan. Hän asui Myyrmäessä Vantaalla ja osallistui aktiivisesti Myyrmäen helluntaiseurakunnan toimintaan laulamalla ja julistamalla. Loppuvuosinaan Lehtinen joutui laulamaan pyörätuolissa istuen. == Lähteet == * MM studio Ossi Lehtinen, 2012, IRR-TV * Laulaja- muusikko Ossi Lehtinen Antero Ahlgrenin vieraana. Myyrmäen Helluntaiseurakunta, 2006, TV7 ARKKI === Viitteet === Luokka:Suomalaiset iskelmälaulajat Luokka:Vuonna 1934 syntyneet Luokka:Vuonna 2019 kuolleet
Samuli Mikkonen

Samuli Mikkonen (s. 24. maaliskuuta 1973) on suomalainen jazzpianisti ja säveltäjä. Nykyisin Mikkonen soittaa Kuára-triossa yhdessä rumpali Markku Ounaskarin ja trumpetisti Per Jorgensenin kanssa. Ennen Kuáraa Mikkonen on julkaissut neljä sooloalbumia ja soittanut noin 20 muulla levyllä. Mikkonen opiskeli Jyväskylän konservatoriossa pianonsoittoa Matti Laukkasen johdolla. Mikkonen valittiin Sibelius-Akatemian jazzosastolle vuonna 1993 ja aloitti parin vuoden jälkeen myös klassisen sävellyksen opinnot. Mikkonen oli mukana vuonna 1992 perustetussa Wäinämöiset-yhtyeessä yhdessä Markus ja Tony Elglandin kanssa. Sibelius-Akatemiassa Mikkonen oli mukana vuodesta 1993 alkaen saksofonisti Jouni Järvelän Jouni Järvelä Groupissa. 1990-luvun puolivälissä Mikkonen liittyi trumpetisti Mika Myllärin ja saksofonisti Jari Perkiömäen yhtyeisiin, joiden jäsenenä hän myös levytti ensimmäisen kerran vuonna 1997. Muita yhtyekiinnityksiä Mikkosella ovat olleet rumpali Markus Ketolan Tila ja vuodesta 1999 saksofonisti Pekka Pylkkäsen Putkipaja. Samuli Mikkonen trio perustettiin vuonna 1997. Myöhemmin mukaan tuli saksofonisti Sakari Kukko, jonka kanssa äänitettiin levyt Virret ja Joulu. Yhtye keikkaili myös nimellä Samuli Mikkonen ja 3 henkeä saksofonistina joko Sakari Kukko tai Sonny Heinilä. Vuonna 2002 kokoonpano laajeni oktetiksi Samuli Mikkonen ja 7 henkeä, jossa soittivat myös saksofonistit Juhani Aaltonen, Pepa Päivinen ja Jorma Tapio. Albumi Samuli Mikkonen & 7 henkeä ilmestyi vuonna 2003. == Diskografiaa == * Korpea kuunnellessa (1998) * Samuli Mikkonen & 7 henkeä (SMCD-3, 2003) == Lähteet == == Aiheesta muualla == * * Samuli Mikkonen Jazz Finlandissa Luokka:Suomalaiset jazzpianistit Luokka:Suomalaiset säveltäjät Luokka:Vuonna 1973 syntyneet Luokka:Elävät henkilöt
Icom (yritys)

() on kansainvälinen radiovastaanottimien ja -lähettimien valmistaja. Se valmistaa amatööriradioita, radioskannereita, lentokoneradioita, meriradioita ja maalla käytettäviä erikoisradioita. Icomin perusti sen alkuperäisellä nimellä Inoue vuonna 1954 Tokuzo Inoue. Yhtiön päähallintopaikka on Osakassa ja sillä on sivutoimipisteitä Australian Melbournessa, Espanjan Barcelonassa, Kanadan Deltassa, Kiinan Pekingissä, Ranskan Toulousessa, Uuden-Seelannin Aucklandissa, Yhdistyneen kuningaskunnan Kentissä ja Yhdysvaltain Bellevuessa. == Lähteet == ==Aiheesta muualla== *Icom America * Complete list of all amateur radio rigs produced by ICOM Luokka:Radio Luokka:Japanilaiset elektroniikkayhtiöt Luokka:Tavaramerkit
Guido Boni

Guido Boni (7. helmikuuta 1892 Vicchio – 15. joulukuuta 1956 Gattaia di Vicchio) oli italialainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa, jossa hän voitti moniottelun joukkuekilpailussa kultaa ja sijoittui siinä yksilönä neljänneksi.Guido Boni Bio, Stats, and Results | Olympics at Sports-Reference.com Vuoden 1913 telinevoimistelun maailmanmestaruuskilpailuissa Pariisissa Boni saavutti kolme mitalia: kaksi kultaista ja yhden pronssisen. == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1892 syntyneet Luokka:Vuonna 1956 kuolleet
Guido Romano

Guido Romano (3. joulukuuta 1887 Modena – 18. kesäkuuta 1916 Vicenzan lähistö) oli italialainen voimistelija ja olympiavoittaja. Hän voitti vuoden 1912 kesäolympialaisissa Tukholmassa kultaa joukkuevoimistelussa ja sijoittui moniottelun yksilökilpailussa yhdeksänneksi. Lontoon kesäolympialaisissa 1908 Romano jäi moniottelun yksilökilpailussa 19. sijalle.Guido Romano Bio, Stats, and Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiavoittajat Luokka:Italialaiset ensimmäisessä maailmansodassa kaatuneet Luokka:Vuonna 1887 syntyneet Luokka:Vuonna 1916 kuolleet
Maude Karlén

Maude Astrid Karlén (s. 25. marraskuuta 1932 Tukholma) on ruotsalainen kilpauransa päättänyt telinevoimistelija ja olympiamitalisti. Hän kilpaili Melbournen kesäolympialaisissa 1956, missä hän saavutti hopeaa yhteisvoimistelussa. Lisäksi hän osallistui otteluun sijoittuen 53:nneksi ja joukkuekilpailuun sijoittuen kahdeksanneksi.Olympics at Sports- Reference.comRuotsin olympiakomitea == Lähteet == * Maude Karlén Bio, Stats, and Results Olympics at Sports-Reference.com * Profiili Ruotsin olympiakomitea === Viitteet === Luokka:Ruotsalaiset telinevoimistelijat Luokka:Ruotsalaiset olympiamitalistit Luokka:Vuonna 1932 syntyneet Luokka:Elävät henkilöt
Johan Jarlén

Johan Jonatan Assaf Jarlén (4. marraskuuta 1880 Göteborg – 18. huhtikuuta 1955 Göteborg) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuevoimistelussa.Johan Jarlén Bio, Stats, and Results | Olympics at Sports-Reference.com == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Vuonna 1880 syntyneet Luokka:Vuonna 1955 kuolleet
Sverre Grøner

Sverre Grøner (17. syyskuuta 1890 Gjerpen – 3. helmikuuta 1972 Oslo) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa joukkuevoimistelussa hopeaa.Sverre Grøner Bio, Stats, and Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiamitalistit Luokka:Vuonna 1890 syntyneet Luokka:Vuonna 1972 kuolleet
Itä–Länsi-ottelu 1952

Vuoden 1952 pesäpallon Itä–Länsi-ottelu pelattiin Hesperiassa 7. syyskuuta. Tämä oli kaikkiaan kahdeksastoista Itä–Länsi-ottelu. Katsojamääräksi koleassa säässä ilmoitettiin 1 700\. ==Osallistujat== # ITÄ Seura Pelipaikka LÄNSI Seura # 5 Eino Kaakkolahti Kiri Lukkari Erkki Heikkilä PuMu 3 3 Leo Hannula LMV Ykkösvahti Esko Salminen PT 4 8 Reino Salonen Kiri Sieppari Leo Liusvaara PT 1 4 Pertti Ahonen LMV Kolmosvahti Eero Vilevaara LP 8 9 Antti Elomaa LMV Polttaja Viljo Niemi ViVe 9 7 Olli Hanski JäKi Kakkosvahti Yrjö Launonen Haukat 2 2 Jarmo Suokas LMV Kolmosvara Toivo Ilola PT 5 1 Taisto Lehto LMV Koppari Veikko Virtanen ViVe 6 6 Eero Vuorio HP Kakkosvara Elmer Meilahti TP 7 Pauli Vainio MyKV Vaihtopelaaja Tapani Häti RPL Niilo Janhunen HP Vaihtopelaaja Eino Raivio RPL Jaakko Loven Kiri Vaihtopelaaja Ossi Halonen PT Tuomarit Pelituomari: T. Salonen, Kokemäki Syötönvalvoja: P. Teuri, Kouvola ===Vaihdot=== * ei vaihtoja. ==Juoksulista== Itä aloitti sisällä. Joukkue Yht. ITÄ 0 0 2 4 2 0 1 1 0 10 LÄNSI 0 0 2 0 0 0 0 0 0 2 ==Lähteet== * mrasilainen.com/ Luokka:Vuoden 1952 pesäpallo Luokka:Pesäpallon Itä–Länsi- ottelut Luokka:Helsingin urheilutapahtumat
Carl Bertilsson

Carl Adolf Hjalmar Bertilsson (18. lokakuuta 1889 Drängsered – 16. marraskuuta 1968 Vånga) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuevoimistelussa kultaa. Myös Carlin veli Per Bertilsson oli voimistelija.Carl Bertilsson Bio, Stats, and Results | Olympics at Sports-Reference.com == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Vuonna 1889 syntyneet Luokka:Vuonna 1968 kuolleet
Purjesimput

Purjesimput (Tetrarogidae) on simppukaloihin kuuluva heimo. Heimon lajeja tavataan Intian valtamerestä ja Tyynestämerestä. Toisinaan purjesimppujen katsotaan kuuluvan skorpionisimppuihin (Scorpaenidae) alaheimona Tetraroginae. ==Lajit ja anatomia== Purjesimppujen heimoon kuuluu 16 sukua ja noin 38 lajia. Kooltaan ne ovat yleensä pienikokoisia ja jäävät alle 15 cm:n pituisiksi, mutta suurin laji voi saavuttaa 81 cm:n pituuden. Ruumiinrakenteeltaan heimon kalat ovat litteähköjä ja pitkänomaisia, päässä on piiejä ja silmän taka on piikki, jonka kalat voivat nostaa pystyyn. Selkäevä on pitkä ja useilla lajeilla korkea. Purjesimppulajien pään piikit ovat evien ruodot ovat yhteydessä myrkkyrauhaseen. Purjesimput ovat erittäin myrkyllisiä ja voivat aiheuttaa erittäin tuskallisia haavoja myös ihmiselle. Väriltään heimon lajit ovat tyypillisesti ruskehtavankirjavia. ==Levinneisyys ja elintavat== Purjesimppuja tavataan lämpimistä ja lauhkeista vesistä Afrikan etelärannikolta Tyynellemerelle. Suurin osa lajeista on meresisä, mutta roki (Notesthes robusta) elää makeissa vesissä Australian itäosissa. Purjesimput elävät lähellä pohjaa ja niiden ravintoa ovat äyriäiset ja kalat. ==Lähteet== Luokka:Simppukalat
Nils Widforss

Nils Johan Widforss (3. marraskuuta 1880 Tukholma – 2. toukokuuta 1960 Bromma) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuevoimistelussa kultaa.Nils Widforss Bio, Stats, and Results | Olympics at Sports-Reference.com == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Vuonna 1880 syntyneet Luokka:Vuonna 1960 kuolleet
Sven Landberg

Sven Axel Richard Landberg (6. joulukuuta 1888 Tukholma – 11. huhtikuuta 1962 Tukholma) oli ruotsalainen voimistelija ja kaksinkertainen olympiavoittaja. Hän oli mukana voittamassa kultaa joukkuevoimistelussa vuoden 1908 kesäolympialaisissa Lontoossa ja sitten ruotsalaisen järjestelmän joukkuekilpailussa vuoden 1912 kesäolympialaisissa Tukholmassa.Sven Landberg Bio, Stats, and Results | Olympics at Sports-Reference.com == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Vuonna 1888 syntyneet Luokka:Vuonna 1962 kuolleet
Lesley Ashburner

Lesley Ashburner (21. lokakuuta 1883 Philadelphia, Pennsylvania – 12. marraskuuta 1950 Bethesda, Maryland) oli yhdysvaltalainen yleisurheilija ja olympiamitalisti. Hän kilpaili vuoden 1904 kesäolympialaisissa Saint Louisissa ja sai siellä pronssimitalin 110 metrin aitajuoksussa.Lesley Ashburner Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset pika-aitajuoksijat Luokka:Yhdysvaltalaiset olympiamitalistit Luokka:Vuonna 1883 syntyneet Luokka:Vuonna 1950 kuolleet
Kirsi Aromaa

Kirsi Elina Maarit Aromaa (s. 23. heinäkuuta 1958 Pomarkku) on suomalainen balettitanssija. Hän tanssi aiemmin Suomen Kansallisbaletissa ja on sittemmin toiminut baletin ja baletin repertuaarin pedagogina. Aromaa valmistui tanssitaiteen maisteriksi Teatterikorkeakoulusta vuonna 2007. == Lähteet == == Aiheesta muualla == * Kirsi Aromaan työt tanssijana Tanka-tietokannassa Luokka:Suomalaiset balettitanssijat Luokka:Suomalaiset balettipedagogit Luokka:Vuonna 1958 syntyneet Luokka:Elävät henkilöt
Helmer Adler

Karl Aksel Helmer Adler (6. toukokuuta 1908 Kuhmo – 4. joulukuuta 1940 Helsinki) oli suomalainen vasemmistolainen toimittaja, kriitikko ja elokuvaohjaaja.Kuolinilmoitus, Hufvudstadsbladet, 08.12.1940, nro 333, s. 3, Kansalliskirjaston digitaaliset aineistotDödsfall, Hufvudstadsbladet, 08.12.1940, nro 333 (2. painos), s. 8, Kansalliskirjaston digitaaliset aineistot Adler kävi kahdeksan luokkaa Helsingin suomalaista lyseota ja siirtyi sitten lehtialalle. Hän oli toimittajana Suomenmaa-lehden uutisosastolla 1930–1932 ja Suomen Sosialidemokraatti -lehden toimittajana 1934–1938. Adler oli sen jälkeen vuoden verran ohjaajana Kirjan talossa toimineella Työväen Näyttämöllä. Adler toimi Tulenkantajat-lehden ja Kirjallisuuslehden avustajana, työskenteli Suomen Sosialidemokraatin kulttuuritoimittajana ja teki Soihtu-lehteä. Hän kuului kirjailijaryhmä Kiilaan ja oli mukana vuonna 1940 Suomen–Neuvostoliiton rauhan ja ystävyyden seuran (SNS I) johdossa. Vuonna 1934 Adler on keskeisessä roolissa suunniteltaessa Ranskan kansanrintamaa esikuvana käyttäen vasemmistososialidemokraattien ja kommunistien yhteisrintamaa. Ensimmäinen suunnittelukokous pidettiin Adlerin luona ja siinä vasemmistososialidemokraatteja edustivat Adlerin ohella Mauri Ryömä ja Jarno Pennanen. Adler käsikirjoitti ja ohjasi 1939 elokuvan Herrat ovat herkkäuskoisia. Hän myös näytteli elokuvassa tohtori Van Hu Sanin roolia. Talvisodan aikana Adler oli väestönsuojelutehtävissä. Kun Suomen viranomaiset loppukesästä 1940 ryhtyivät tukahduttamaan SNS:n toimintaa, Adler alkoi eräiden muiden ohella organisoida niin sanottuja iskuryhmiä puolustamaan seuran kokouksia. Hänet kutsuttiin syyskuussa 1940 asepalvelukseen ja hän toimi sitten kirjurina Helsingin suojeluskuntapiirissä. Adler teki itsemurhan kaasulla joulukuussa 1940.Kimmo Rentola: Kenen joukoissa seisot: Suomalainen kommunismi ja sota 1937–1945, s. 251, 265–266, 595. WSOY 1994. == Lähteet == * Uppslagsverket Finland : Helmer Adler * * Veikko Huuska : F.E. Sillanpään syntymän 125-juhlavuoden mietteitä 25.4.2013 * Marja Wahlberg : Syyllisiä kunnes toisin todistetaan, Etsivä keskuspoliisi ja kulttuuriliberaalit 1934–1937. Suojelupoliisin tutkimusraportti 2/2012, Adlerista s. 19 ===Viitteet=== == Aiheesta muualla == * Ville Suhonen : Valtion viholliset – Etsivä Keskuspoliisi elokuvakulttuurin kintereillä Luokka:Suomalaiset toimittajat Luokka:Suomalaiset kriitikot Luokka:Suomalaiset elokuvaohjaajat Luokka:Itsemurhan tehneet Luokka:Vuonna 1908 syntyneet Luokka:Vuonna 1940 kuolleet
Heimo Aaltonen

Heimo Aaltonen (s. 17. kesäkuuta 1952) on entinen suomalainen pesäpalloilija. Kuuksosta kotoisin oleva Heimo Aaltonen pelasi mestaruussarjassa kymmenen kauden ajan ja oli SM-kultaa vuonna 1976 voittaneessa Kouvolan Pallonlyöjien joukkueessa. Cup-mestaruutta Aaltonen oli voittamassa 1977 ja 1983, lisäksi SM-sarjasta on tullut pronssia 1977. Miehen meriittinä on myös yksi pesäpallon arvo-ottelu lehdistön joukkueessa vuonna 1980. Otteluja mestaruussarjassa on kertynyt kaikkiaan 182, lyötyjä juoksuja 106 (5+101) ja pesispörssipisteitä 460,7. Aaltosen kasvattajaseura on Iitin Kisaajat. == Saavutukset == === Pelaajana === * 1 SM-kulta: 1976 * 1 SM-pronssi: 1977 ==Lähteet== * Pelaajakortit * Geocaching Iitin Pyrintö 100 vuotta: pesäpallo === Viitteet === Luokka:Suomalaiset pesäpalloilijat Luokka:Vuonna 1952 syntyneet Luokka:Elävät henkilöt
Jorma Ahvenainen (pesäpalloilija)

Jorma Ahvenainen (s. 12. tammikuuta 1951) on entinen suomalainen pesäpalloilija ja pelinjohtaja. Ahvenainen pelasi Mestaruussarjassa 1970-1979 edustaen koko ajan Kouvolan Pallonlyöjiä. Suomen mestaruuden Ahvenainen saavutti 1976 ja hopeaa 1970. Pronssia on tullut kahdesti ja Cup-mestaruus kaudella 1977. Itä-Länsi-ottelussa Ahvenainen esiintyi Idän puolella 1972. Vuosina 1980-1989 Ahvenainen toimi ajoittain KPL:n mestaruussarja- ja ykkössarjajoukkueen pelinjohtajana. == Saavutukset == === Pelaajana === * 1 SM-kulta: 1976 * 1 SM-hopea: 1970 * 2 SM-pronssia: 1972, 1977 * 1 Itä-Länsi- ottelu: 1972 ==Lähteet== * Pelaajakortit * KPL:n pelinjohtajat ===Viitteet=== Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1951 syntyneet Luokka:Elävät henkilöt
Curveball

”Curveball”, oikealta nimeltään Rafid Ahmed Alwan al-Janabi (, s. 1968), on Irakista vuonna 1999 loikannut mies, joka väitti länsimaisille tiedustelupalveluille työskennelleensä Irakin joukkotuhoaseprojektissa. Yhdysvaltain hallinto käytti Curveballin antamia tietoja perusteena Irakin sodan aloittamiselle. Curveballin antamissa tiedoissa oli useita epäloogisuuksia, mutta Yhdysvaltain tiedustelupalveluiden johto piti tietoja silti totuudenmukaisina. Vuosi sodan aloittamisen jälkeen liittouman nimittämä komissio todisti Curveballin valehdelleen järjestelmällisesti. Alwan al-Janabi opiskeli kemiantekniikkaa Irakissa Bagdagin yliopistossa, mutta työskenteli Irakissa ollessaan vain televisioalalla. Hän loikkasi Irakista Saksaan vuonna 1999 ja haki poliittista turvapaikkaa. Al-Janabi lähetettiin Zirndorfissa sijainneeseen vastaanottokeskukseen, jossa hän yllättäen väittikin työskennelleensä korkeassa virassa Irakin joukkotuhoaseohjelmassa. Tämä kiinnitti Saksan tiedustelupalvelun huomion. Al-Janabi, jolle saksalaiset antoivat koodinimen ”Curveball”, kertoi vuosina 1999–2001 Saksan tiedustelupalvelulle työskennelleensä liikuteltavia joukkotuhoaseita valmistaneessa tehtaassa. Vastineeksi antamistaan tiedoista Saksa antoi Curveballille turvapaikan sekä rahaa. Saksan tiedustelupalvelu kertoi Curveballista myös Yhdysvaltain keskustiedustelupalvelulle. Vaikka CIA löysi Curveballin kertomuksesta useita epäjohdonmukaisuuksia ja useat CIA:n työntekijät epäilivät tietojen todenperäisyyttä, esitteli George W. Bushin hallinto Curveballin tiedot totena. Muun muassa Yhdysvaltain silloinen ulkoministeri Colin Powell esitteli Yhdistyneiden kansakuntien kokouksessa Curveballin antamia tietoja totena. Ensimmäisen kerran Curveballin antamat tiedot osoitettiin aukottomasti valheellisiksi ensimmäisen kerran vuonna 2004, kun liittouman perustama, Irakin joukkotuhoaseita Irakin miehittämisen jälkeen etsinyt Iraq Survey Group totesi Curveballin antamien tietojen olleen täysin perättömiä. Seuraavana vuonna myös presidentti Bushin nimittämä Iraq Intelligence Commission tuli samaan lopputulokseen. Komission tekemän raportin mukaan Curveballin kanssa työskennelleet saksalaiset ja yhdysvaltalaiset viranomaiset pitivät häntä hulluna ja mahdollisesti alkoholistina, minkä lisäksi tiedustelupalvelujen johtajat siirsivät Curveballin antamia tietoja kyseenalaistaneita analyytikkoja pois tapauksen tutkinnasta.http://www.guardian.co.uk/world/2005/apr/03/iraq.usa1 Vuonna 2011 myös Curveball itse myönti valehdelleensa tarkoituksella Saksan ja Yhdysvaltojen tiedustelupalveluille.http://www.guardian.co.uk/world/2011/feb/15/defector- admits-wmd-lies-iraq-war == Katso myös == * Downing Streetin muistio == Lähteet == Luokka:Irakin sota Luokka:Irakilaiset henkilöt Luokka:Huijarit Luokka:Skandaalit Luokka:Vuonna 1968 syntyneet Luokka:Elävät henkilöt
Ilkka Kannelkoski

Ilkka Kannelkoski (s. 22. toukokuuta 1953) on entinen suomalainen pesäpalloilija ja jääkiekkoilija. Kannelkoski pelasi Pesäpallon mestaruussarjassa 1971–1982 yhteensä 9 kautta edustaen Kouvolan Pallonlyöjiä, pois lukien kausi 1978, jolloin hän edusti Helsinki-Pesistä. Suomen mestaruuden Kannelkoski saavutti 1976 pelatessaan kopparina. Seuraavalla kaudella KPL oli kolmas, mutta Kannelkoski pelasi vain yhdessä ottelussa. Mestaruussarja otteluita Kannelkoskelle kertyi 160. Liitto-Lehdistö-ottelussa Kannelkoski oli mukana 1975 ja 1976. Pesäpallon ohella Kannelkoski pelasi jääkiekkoa KooKoon riveissä Divarissa, jossa sijoittui kaudella 1976–1977 pistepörssissä kuudennelle sijalle tehoilla 32+22. == Saavutukset == === Pelaajana === * 1 Pesäpallon, SM-kulta: 1976 * 1 Pesäpallon, SM-pronssi: 1977 ==Lähteet== * Pelaajakortit * Divarin kaudesta 76-77 * Kannelkosken statistiikkaa aiemmilta divari kausilta === Viitteet === Luokka:Suomalaiset pesäpalloilijat Luokka:Suomalaiset jääkiekkoilijat Luokka:Vuonna 1953 syntyneet Luokka:Elävät henkilöt
Karel Heijting

Karel Heijting (1. toukokuuta 1883 Kutoarjo, Keski-Jaava – elokuu 1951 Pariisi) oli alankomaalainen jalkapalloilija ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa pronssia saaneeseen joukkueeseen. Vuonna 1914 Heijting muutti Ranskaan, ja ensimmäisen maailmansodan puhjettua hän liittyi Muukalaislegioonaan. Saksalaiset kuitenkin vangitsivat hänet vuonna 1915, ja hän vietti jäljellä olleen sota-ajan sotavankina.Karel Heijting Bio, Stats, and Results | Olympics at Sports-Reference.com == Lähteet == Luokka:Alankomaalaiset jalkapalloilijat Luokka:Alankomaalaiset olympiamitalistit Luokka:Vuonna 1883 syntyneet Luokka:Vuonna 1951 kuolleet
Adriano Mandarino Hypólito

Adriano Mandarino Hypólito (18. tammikuuta 1918 Aracajú – 10. elokuuta 1996) oli brasilialainen roomalaiskatolinen piispa. Hänet vihittiin fransiskaanien papiksi 18. lokakuuta 1942 ja nimitettiin São Salvador da Bahian arkkihiippakunnan vihkipiispaksi sekä Diospolis in Thracian titulaaripiispaksi 22. marraskuuta 1962. Piispaksi vihkiminen seurasi 17. helmikuuta 1963. Pääkonsekraattorina toimi Anselmo Pietrulla, jota avustivat Epaminondas José de Araújo ja Walfrido Teixeira Vieira.Catholic-Hierarchy.org: Bishop Adriano Mandarino Hypólito, O.F.M. Mandarino Hypólito sai 29. elokuuta 1966 nimityksen Nova Iguaçun piispaksi, jona hän toimi, kunnes jäi eläkkeelle 9. marraskuuta 1994. Hän osallistui Vatikaanin toiseen kirkolliskokoukseen. == Lähteet == Luokka:Brasilialaiset papit Luokka:Katoliset piispat Luokka:Vuonna 1918 syntyneet Luokka:Vuonna 1996 kuolleet
Markku Löfman

Markku Löfman (s. 19. huhtikuuta 1950 Suonenjoki) on suomalainen pesäpalloilija. Löfman aloitti pelaamisen Valkealan Roiman juniorijoukkueessa, jonka jälkeen siirtyi 1966 KPL:n 2-joukkueeseen ja pelasi Pesäpallon mestaruussarjassa 1967–1980 yhteensä 9 kautta edustaen koko ajan Kouvolan Pallonlyöjiä. Suomen mestaruuden Löfman voitti neljä kertaa ja Cup-mestaruuden kahdesti. Lisäksi mitalisaldoa kaunistaa 1 SM-hopea ja kaksi pronssia. Itä–Länsi-ottelussa Löfman on pelannut viisi kertaa ja Liitto–Lehdistö- kamppailuun hänet on valittu seitsemän kertaa. == Saavutukset == === Pelaajana === * 4 SM-kultaa: 1967, 1968, 1969, 1976 * 1 SM-hopea: 1970 * 2 SM-pronssia: 1972, 1977 * 5 Itä-Länsi-ottelua: 1973–1976, 1978 ==Lähteet== * Pelaajakortit * ===Viitteet=== Luokka:Suomalaiset pesäpalloilijat Luokka:Vuonna 1950 syntyneet Luokka:Elävät henkilöt
Vuorimies (veistos)

Vuorimies on kuvanveistäjä Martti Peitson pronssinen veistos vuodelta 1974. Veistos sijaitsee Lohjalla Keskusaukiolla. Veistos kunnioittaa lohjalaisia kaivosmiehiä ja lohjalaista vuorityötä. Aloitteen veistoksen saamiseksi teki Lohjan kotiseutututkimuksen ystävät ry.Muistomerkit, Lohja.fi viitattu 29.5.2013 ==Lähteet== Luokka:Suomen patsaat ja veistokset Luokka:Lohjan rakennukset ja rakennelmat
Sami Sirviö

Sami Sirviö voi tarkoittaa seuraavia: *Sami Sirviö (s. 1970), ruotsinsuomalainen rock-muusikko *Sami Sirviö (s. 1970), suomalainen pesäpalloilija
Suokeltakerttu

Suokeltakerttu (Calamonastides gracilirostris) on kerttusten heimoon kuuluva varpuslintu. == Levinneisyys == Suokeltakerttua tavataan hajanaisesti Afrikan suurten järvien alueella. Lajin kannaksi arvioidaan 3 500–15 000 yksilöä. Se on luokiteltu vaarantuneeksi, koska sen kanta on pieni ja esiintymät ovat hajanaisia. Suokeltakerttua uhkaa elinympäristöjen tuhoutuminen. == Elinympäristö == Suokeltakerttu elää erityisesti papyrussoilla, mutta myös muilla marskimailla. ==Lähteet== Luokka:Kerttuset Luokka:Uhanalaiset linnut
Vuorikeltakerttu

Vuorikeltakerttu (Iduna similis) on kerttustn heimoon kuuluva varpuslintu. ==Levinneisyys== Vuorikeltakerttua tavataan Afrikan itäosissa. Lajia on kuvattu paikallisesti yleiseksi, ja se on luokiteltu elinvoimaiseksi. ==Lähteet== Luokka:Kerttuset
Matti Lautala

Matti Lautala (12. marraskuuta 1947 Luumäki – 5. tammikuuta 2024) oli suomalainen pesäpalloilija. Matti Nakke Lautala aloitti pelaamisen kouluiässä ja liittyi 1962 Kouvolan Pallonlyöjiin. Lautala pelasi Pesäpallon mestaruussarjassa 1964–1981 (1964–1965 varamiehenä) saavuttaen Suomen mestaruuden viisi kertaa ja Cup-mestaruuden kahdesti. Lisäksi mitalisaldoa kaunistaa 1 SM-hopea ja kaksi pronssia. Kaikkiaan loppusarjoineen 317 mestaruussarjaottelua pelannut Lautala toi näissä yhteensä 359 juoksua sijoittuen useina vuosina tuojatilaston top 10:een. Lautalan ulkopelipaikka oli yleensä kakkosvahti. Pesispörssipisteitä Lautalalle kertyi 1687,7. Sillä sijoittui edelleen kauden 2012 jälkeen pörssissä sijalle 36. Itä–Länsi- ottelussa Lautala pelasi yhdeksän kertaa ja Liitto–Lehdistö-kamppailuun hänet valittiin kahdeksan kertaa. Lautala pelasi nuoruudessaan jalkapalloa Susien B- ja C-junioreissa. == Saavutukset == === Pelaajana === * 5 SM-kultaa: 1966, 1967, 1968, 1969, 1976 * 1 SM-hopea: 1970 * 2 SM-pronssia: 1972, 1977 * 9 Itä–Länsi-ottelua: 1969–1971, 1973–1978 ==Lähteet== * Pelaajakortit * Miesten pesispörssi * === Viitteet === Luokka:Suomalaiset pesäpalloilijat Luokka:Vuonna 1947 syntyneet Luokka:Vuonna 2024 kuolleet
Martti Peitso

Martti Peitso (24. elokuuta 1924 Raahe – 4. joulukuuta 1994Kuvataiteilijatmatrikkeli, viitattu 29.5.2013) oli suomalainen kuvanveistäjä. Raahelaissyntyinen Peitso toimi pääosan urastaan, yli kolmekymmentä vuotta, Tammisaaressa.Ts.fi, viitattu 29.5.2013 Peitso opiskeli 1940-luvulla sekä Taideteollisessa oppilaitoksessa että Helsingin yliopiston piirustussalissa. Vuosina 1950-1954 hän oli Wäinö Aaltosen oppilaana. Vuodesta 1955 hän oli Teknillisen korkeakoulun arkkitehtiosaston opettaja.Kuka kukin on 1978 Hän osallistui Sibelius-monumentin veistoskilpailuun 1962,Suomalaisen kuvataiteen bibliografia, viitattu 29.5.2013 jossa hän jatkokilpailussa tuli toiselle sijalle. Peitso sai valtion ylimääräisen taiteilijaeläkkeen toukokuusta 1987 alkaen. Peitson teoksia on runsaasti Tammisaaren museossa. ==Kilpailusijoituksia== *1. palkinto SAK:n muistomerkkikilpailussa 1957 *2. palkinto Sibelius-monumentin jatkokilpailussa Helsingissä 1962 ==Teoksia== * suihkukaivo 1961, Inkeroinen *Vapaudenliekki (Vapaudenkaivo) 1966, Tammisaari. *Suder Mattes, 1966, Sjöstad, Lesjöfors, Ruotsi. *Vuorimies, 1974, Lohja. *Kylpevä 1975, Tammisaari. *Henrik Gabriel Porthan, 1978, Viitasaari. *John Österholmin muistomerkki, 1982, Tammisaari == Kuvia julkisista teoksista == Tiedosto:Martti Peitso Vapaudenkaivo 1966.jpg|Vapaudenkaivo, 1966, Tammisaari. Tiedosto:Martti Peitso Sudermattes.JPG|Suder Mattes, 1966, Lesjöfors, Ruotsi. Tiedosto:Lohja keskusaukio, Vuorimies, Martti Peitso.jpg|Vuorimies, 1974, Lohja. Tiedosto:Peitso, Kylpeva.jpg|Kylpevä, 1975, Tammisaari. Tiedosto:Porthanin patsas by Martti Peitso.jpg|Porthanin patsas, 1978, Viitasaari. Tiedosto:Martti Peitso John Österholm 1982.jpg|John Österholm, 1982, Tammisaari ==Lähteet== Luokka:Suomalaiset kuvanveistäjät Luokka:Vuonna 1924 syntyneet Luokka:Vuonna 1994 kuolleet
Mauri Alanne

Mauri Alanne (s. 27. maaliskuuta 1956) on suomalainen pesäpalloilija. Alanne pelasi Pesäpallon mestaruussarjassa 1972-1980 Kouvolan Pallonlyöjien joukkueessa saavuttaen Suomen mestaruuden kaudella 1976 ja Cup-mestaruuden ja SM-pronssia kaudella 1977. Itä-Länsi-ottelussa Alanne pelasi Idän puolella vuonna 1975. Pörssipisteitä Alanne keräsi 358,7. == Saavutukset == === Pelaajana === * 1 SM-kulta: 1976 * 2 SM-pronssia: 1972, 1977 * 1 Itä-Länsi- ottelu: 1975 == Lähteet == * Pelaajakortti * Miesten pesispörssi === Viitteet === Luokka:Suomalaiset pesäpalloilijat Luokka:Vuonna 1956 syntyneet Luokka:Elävät henkilöt
CB-puhelin

CB-puhelin on kansalaisten aaltoalueen () radiopuhelin. Radiopuhelimen käyttämiseen ei tarvita pätevyystodistusta, lähetyslupaa eikä taajuusmaksua, vaan CB-puhelin on niin sanottu vapaa radio. Kanava taajuus modulaatio teho modulaatio teho modulaatio teho 1 26,965 MHz FM 4 W AM 4 W SSB 12 W 2 26,975 MHz FM 4 W AM 4 W SSB 12 W 3 26,985 MHz FM 4 W AM 4 W SSB 12 W 4 27,005 MHz FM 4 W AM 4 W SSB 12 W 5 27,015 MHz FM 4 W AM 4 W SSB 12 W 6 27,025 MHz FM 4 W AM 4 W SSB 12 W 7 27,035 MHz FM 4 W AM 4 W SSB 12 W 8 27,055 MHz FM 4 W AM 4 W SSB 12 W 9 27,065 MHz FM 4 W AM 4 W SSB 12 W 10 27,075 MHz FM 4 W AM 4 W SSB 12 W 11 27,085 MHz FM 4 W AM 4 W SSB 12 W 12 27,105 MHz FM 4 W AM 4 W SSB 12 W 13 27,115 MHz FM 4 W AM 4 W SSB 12 W 14 27,125 MHz FM 4 W AM 4 W SSB 12 W 15 27,135 MHz FM 4 W AM 4 W SSB 12 W 16 27,155 MHz FM 4 W AM 4 W SSB 12 W 17 27,165 MHz FM 4 W AM 4 W SSB 12 W 18 27,175 MHz FM 4 W AM 4 W SSB 12 W 19 27,185 MHz FM 4 W AM 4 W SSB 12 W 20 27,205 MHz FM 4 W AM 4 W SSB 12 W 21 27,215 MHz FM 4 W AM 4 W SSB 12 W 22 27,225 MHz FM 4 W AM 4 W SSB 12 W 23 27,255 MHz FM 4 W AM 4 W SSB 12 W 24 27,235 MHz FM 4 W AM 4 W SSB 12 W 25 27,245 MHz FM 4 W AM 4 W SSB 12 W 26 27,265 MHz FM 4 W AM 4 W SSB 12 W 27 27,275 MHz FM 4 W AM 4 W SSB 12 W 28 27,285 MHz FM 4 W AM 4 W SSB 12 W 29 27,295 MHz FM 4 W AM 4 W SSB 12 W 30 27,305 MHz FM 4 W AM 4 W SSB 12 W 31 27,315 MHz FM 4 W AM 4 W SSB 12 W 32 27,325 MHz FM 4 W AM 4 W SSB 12 W 33 27,335 MHz FM 4 W AM 4 W SSB 12 W 34 27,345 MHz FM 4 W AM 4 W SSB 12 W 35 27,355 MHz FM 4 W AM 4 W SSB 12 W 36 27,365 MHz FM 4 W AM 4 W SSB 12 W 37 27,375 MHz FM 4 W AM 4 W SSB 12 W 38 27,385 MHz FM 4 W AM 4 W SSB 12 W 39 27,395 MHz FM 4 W AM 4 W SSB 12 W 40 27,405 MHz FM 4 W AM 4 W SSB 12 W Puolassa on käytössä rinnakkain myös oma kansallinen CB- radiopuhelinkanavointi, jossa taajuus ei pääty -5 kHz:iin, vaan tasakymmenlukuihin. https://web.archive.org/web/20070309142838/http://www.ficora.fi/attachments/suomi_R_Y/1158858976905/Files/CurrentFile/Viestintavirasto15W2006M.pdf Määräys luvasta vapaiden radiolähettimien yhteistaajuuksista ja käytöstä ==Lähteet== Luokka:CB-radio en:Citizens band radio
Sigvard Sivertsen

Sigvard Jakob Sivertsen (27. helmikuuta 1881 Bergen – 27. joulukuuta 1963 Bergen) oli norjalainen voimistelija ja olympiavoittaja. Hän oli vuoden 1908 kesäolympialaisissa Lontoossa mukana saamassa joukkuevoimistelussa hopeaa. Hän kilpaili myös vuoden 1912 kesäolympialaisissa Tukholmassa, jossa hän kuului vapaassa järjestelmässä kultaa voittaneeseen joukkueeseen.Sigvard Sivertsen Bio, Stats, and Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiavoittajat Luokka:Vuonna 1881 syntyneet Luokka:Vuonna 1963 kuolleet
Mikko Vitikainen

Mikko Vitikainen (s. 11. heinäkuuta 1952) on entinen suomalainen pesäpalloilija ja pelinjohtaja. Vitikainen pelasi Pesäpallon mestaruussarjassa 1974-1977 Kouvolan Pallonlyöjien joukkueessa saavuttaen Suomen mestaruuden kaudella 1976 ja Cup-mestaruuden ja SM-pronssia kaudella 1977. 1978-1982 Vitikainen pelasi Jyväskylän Kirissä, jossa saavutti toisen Suomen- mestaruutensa kaudella 1982. Kolmas mestaruus tuli Imatran Pallo-Veikoissa kaudella 1986. Kaikkiaan 304:stä SM-sarjaottelustaan Vitikainen on kerännyt 1537 pörssipistettä, joilla hän sijoittuu pörssissä sijalle 50 (2012). Itä- Länsi-ottelussa Vitikainen pelasi kahdeksan kertaa kuten myös Liitto-Lehdistö- ottelussa. Vuoden pesäpalloilijaksi Vitikainen valittiin 1981 ja vuoden pelinjohtajaksi kymmenen vuotta myöhemmin, jolloin hän johti IPV:n Suomen- mestariksi. == Saavutukset == === Pelaajana === * 3 SM-kultaa: 1976, 1982, 1986 * 3 SM-hopeaa: 1978, 1979, 1981 * 1 SM-pronssi: 1977 * 8 Itä-Länsi- ottelua: 1976-1983 * Vuoden pesäpalloilija: 1981 http://www.pesis.fi/pesapalloliitto/historia/parhaat-pelaajat- kausittain/vuoden-pesapalloilijat/ === Pelinjohtajana === * 1 SM-kulta: 1991 * Miesten Superpesiksen vuoden pelinjohtaja: 1991http://www.pesis.fi/pesapalloliitto/historia/parhaat-pelaajat- kausittain/vuoden_pelinjohtajat/ ==Lähteet== * Pelaajakortti * Miesten pesispörssi === Viitteet === Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1952 syntyneet Luokka:Elävät henkilöt
Robert Sjursen

Robert Emanuel Sjursen (Rafto; 8. maaliskuuta 1891 Bergen – 21. heinäkuuta 1965 Bergen) oli norjalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä vapaassa järjestelmässä kultaa voittaneeseen joukkueeseen.Robert Sjursen Bio, Stats, and Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiavoittajat Luokka:Vuonna 1891 syntyneet Luokka:Vuonna 1965 kuolleet
Carl Silfverstrand

Carl Johan Silfverstrand (9. lokakuuta 1885 Helsingborg – 2. tammikuuta 1975 Helsingborg) oli ruotsalainen voimistelija, yleisurheilija ja olympiavoittaja. Hän osallistui vuoden 1908 kesäolympialaisissa Lontoossa seiväshyppyyn (10. sija) ja pituushyppyyn (20. sija). Vuoden 1912 kesäolympialaisissa Tukholmassa Silfverstrand kuului voimistelijana ruotsalaisessa järjestelmässä kultaa voittaneeseen joukkueeseen. Silfverstrand toimi yleisurheiluvalmentajana Suomessa vuosina 1919–1920 ja 1925–1927, Tanskassa 1922–1925 ja Norjassa 1927–1936. == Lähteet == Luokka:Ruotsalaiset voimistelijat Luokka:Ruotsalaiset yleisurheilijat Luokka:Ruotsalaiset olympiavoittajat Luokka:Ruotsalaiset yleisurheiluvalmentajat Luokka:Vuonna 1885 syntyneet Luokka:Vuonna 1975 kuolleet
Viherhuiskukerttu

Viherhuiskukerttu (Macrosphenus concolor) on afrikantöpökerttusten heimoon kuuluva varpuslintu. ==Levinneisyys== Viherhuiskukerttua tavataan Afrikan länsi- ja keskiosissa. Sen kannan kokoa ei tiedetä, mutta monilla alueilla sitä on kuvattu yleiseksi. Laji on luokiteltu elinvoimaiseksi. ==Lähteet== Luokka:Afrikantöpökerttuset
Keltahuiskukerttu

Keltahuiskukerttu (Macrosphenus flavicans) on afrikantöpökerttusten heimoon kuuluva varpuslintu. ==Levinneisyys== Keltahuiskukerttua esiintyy Afrikan keskiosissa. Sen kannan kokoa ei tiedetä, mutta sitä on kuvattu yleiseksi monilla alueilla. Laji on luokiteltu elinvoimaiseksi. ==Lähteet== Luokka:Afrikantöpökerttuset
Ruskohuiskukerttu

Ruskohuiskukerttu (Macrosphenus kempi) on afrikantöpökerttusten heimoon kuuluva varpuslintu. ==Levinneisyys== Ruskohuiskukerttua esiintyy Länsi- Afrikan rannikolla Sierra Leonesta Kameruniin. Laji on luokiteltu elinvoimaiseksi. Liberian kannaksi arvioidaan 300 000 paria, mutta muuten lajia on kuvattu pääasiassa harvinaiseksi. ==Lähteet== Luokka:Afrikantöpökerttuset
Pekka Harjula

Pekka Harjula (s. 16. tammikuuta 1954) on entinen suomalainen pesäpalloilija. Harjula pelasi Pesäpallon mestaruussarjassa ensimmäiset ottelut kaudella 1971, mutta vakituisesti 1974-1982 Kouvolan Pallonlyöjien joukkueessa saavuttaen Suomen mestaruuden kaudella 1976 ja Cup-mestaruuden ja SM-pronssia kaudella 1977. 1978 Harjula pelasi Helsinki-Pesiksessä ja 1979 Kauhajoen Karhussa ollen mukana pudottamassa molempia mestaruussarjasta, jonka jälkeen hän palasi KPL:iin. Itä-Länsi-ottelussa Harjula pelasi 1977 ja Liitto-Lehdistö -ottelussa 1980. SM-sarjan lyöjäkuninkuuden Harjula voitti kaudella 1977 ollen samalla tehotilaston (lyödyt + tuodut) kakkonen. == Saavutukset == === Pelaajana === * 1 SM-kulta: 1976 * 1 SM-pronssi: 1977 * 1 Itä-Länsi-ottelu: 1977 * Pesäpallon lyöjäkuningas: 1977 ==Lähteet== * Pelaajakortti * Miesten pesispörssi === Viitteet === Luokka:Suomalaiset pesäpalloilijat Luokka:Vuonna 1954 syntyneet Luokka:Elävät henkilöt
Isohuiskukerttu

Isohuiskukerttu (Macrosphenus kretschmeri) on afrikantöpökerttusten heimoon kuuluva varpuslintu. ==Levinneisyys== Isohuiskukerttua tavataan Keniassa, Mosambikissa ja Tansaniassa. Laji on luokiteltu elinvoimaiseksi, ja sen on kuvattu olevan yleinen Mosambikin pohjoisosissa, mutta harvinainen tai paikallisesti yleinen muualla. ==Elintavat== Isohuiskukerttu elää metsissä ja sitä esiintyy 1 800 metrin korkeuteen merenpinnasta. Se elää yksittäin, pareittain tai 5–6 yksilön ryhmissä. Se voi myös liittyä sekaparviksi bulbulien, sieppojen, afrikanlepinkäisten ja drongojen kanssa. Isohuiskukerttu käyttää ravinnokseen hyönteisiä, joita se etsii maasta karikkeen seasta. Isohuiskukerttua on vaikea nähdä, vaikka se laulaakin paljon. ==Lähteet== Luokka:Afrikantöpökerttuset
Angolanhuiskukerttu

Angolanhuiskukerttu (Macrosphenus pulitzeri) on afrikatöpökerttusten heimoon kuuluva varpuslintu. ==Levinneisyys== Angolanhuiskukerttua tavataan Angolan länsiosissa. Se on luokiteltu erittäin uhanalaiseksi. Laji on harvinainen ja sitä uhkaa elinympäristöjen tuhoutuminen. ==Elinympäristö== Angolanhuiskukerttu elää kuivissa metsissä ja pensaikoissa ja hylätyillä kahviplantaaseilla. Sitä tavataan 800–1 030 metrin korkeudella merenpinnasta. ==Lähteet== Luokka:Afrikantöpökerttuset Luokka:Uhanalaiset linnut
Otto Pfister (voimistelija)

Otto Pfister (3. syyskuuta 1900 – ?) oli sveitsiläinen voimistelija ja olympiavoittaja. Hän kuului vuoden 1924 kesäolympialaisissa Pariisissa joukkuevoimistelussa pronssia saaneeseen ja vuoden 1928 kesäolympialaisissa Amsterdamissa kultaa voittaneeseen joukkueeseen. Moniottelun yksilökilpailussa Pfister jäi Pariisissa 28. ja Amsterdamissa 24. sijalle.Otto Pfister Bio, Stats, and Results | Olympics at Sports-Reference.com == Lähteet == Luokka:Sveitsiläiset telinevoimistelijat Luokka:Sveitsiläiset olympiavoittajat Luokka:Vuonna 1900 syntyneet Luokka:Kuolinvuosi puuttuu
116 Sirona

116 Sirona on päävyöhykkeen asteroidi, joka löydettiin 8. syyskuuta 1871. Asteroidin löysi Christian Heinrich Friedrich Peters, ja se on nimetty Sironan, kelttiläisen mytologian jumalattaren mukaan. Asteroidi luokitellaan S-tyypin asteroidiksi. == Lähteet == * === Viitteet === Luokka:Päävyöhykkeen asteroidit
Tom Jones (romaani)

Tom Jones () on Henry Fieldingin romaani, joka ilmestyi vuonna 1749. Teos on julkaistu suomeksi kahdesti, molemmilla kerroilla WSOY:n kustantamana: ensin Olli Nuorton lyhentäen suomentamana Maailman suurromaaneja -sarjassa vuonna 1950 ja kokonaisuudessaan Marja Alopaeuksen käännöksenä vuonna 1994. == Juoni == Tom Jones kertoo Tom-nimisestä löytölapsesta, jonka hyväntahtoinen kartanonherra Allworthy adoptoi. Tarina jatkuu Tomin kasvuna aikuisuuteen ja edelleen päätymisenä naimisiin. Romaani jakautuu kolmeen osaan. Ensimmäinen käsittelee Tom Jonesin rakastumista naapuriinsa Sophia Westerniin. Toisessa osassa Tom Jones joutuu donquijotemaisiin seikkailuihin ja lähtee Skotlantiin taistelemaan jakobiittiarmeijaa vastaan. Viimeisessä, kolmanneksessa Tom Jones yrittää löytää uudelleen Sophian jakobiittikapinan jälkeen. == Tyyli == Fielding kääntyy Tom Jonesissa jokaisen luvun alussa lukijan puoleen välillä velmuillen ja välillä filosofoiden. Hän siteeraa teoksessa sekä Horatiusta että Aristotelesta. Lukujen alut lähtevät liikkeelle periaatteessa vakavasti, mutta hiljalleen paljastuu, ettei kirjailijaa eikä filosofeja pidä ottaa turhan vakavasti. Välillä Fielding myös nokittelee lukijaa ja antaa tälle ironisia neuvoja. Kertomus on rakennettu klassisten mytologiasankareiden kertomusten tapaan. Tarina heittäytyy välillä näennäisesti epämerkittäviin suuntiin, ja koko tarinaa alleviivaa säädytön huumori, minkä takia Samuel Johnson sanoi, ettei todennäköisesti tiedä yhtä turmeltunutta teosta. ==Arviot== Jukka Petäjä kirjoittaa arviossaan, että kirja on ”moderni, jopa postmoderni romaani” ja on lisäksi viisas ja hauska. Uudempi, Marja Alopaeuksen, suomennos pajastaa, miksi kirjaa on kirjallisuushistorioissa luonnehdittu Samuel Richardsonin parodiaksi: aiemmasta puuttuvissa kohdissa Fielding paljastuu koiranleuaksi eikä olekaan Richadsonin tapaan eeppinen kertoja. == Lähteet == == Aiheesta muualla == * Luokka:Englantilaiset romaanit Luokka:1740-luvun kirjat
117 Lomia

117 Lomia on päävyöhykkeen asteroidi, joka löydettiin 12. syyskuuta 1871. Asteroidin löysi Alphonse Borrelly, ja se on todennäköisesti nimetty Lamian, kreikkalaisen mytologian Zeuksen suosiossa olleen hahmon mukaan, jonka kateellinen Hera teki hulluksi. Nimeämisessä lienee tapahtunut kirjoitusvirhe. Asteroidi voidaan luokitella X-tyypin ja C-tyypin asteroidin välimuodoksi. == Lähteet == * === Viitteet === Luokka:Päävyöhykkeen asteroidit
Melchior Wezel

Melchior Wezel (16. marraskuuta 1903 – 7. joulukuuta 1989 Locarno) oli sveitsiläinen voimistelija ja olympiavoittaja. Hän kilpaili vuoden 1928 kesäolympialaisissa Amsterdamissa ja oli siellä mukana voittamassa kultaa joukkuevoimistelussa. Hän kilpaili myös yksilönä eri tapahtumissa ja sijoittui moniottelun yksilökilpailussa 12. sijalle. == Lähteet == Luokka:Sveitsiläiset telinevoimistelijat Luokka:Sveitsiläiset olympiavoittajat Luokka:Vuonna 1903 syntyneet Luokka:Vuonna 1989 kuolleet